अँधेरे में देखने के लिए अपनी क्षमता बढ़ायें चिकित्सीय समाधान खोजें
आपकी आँखों की रोड सेल्स को आपके चारों और मौजूद रोशनी के अनुरूप ढलने में 30-45 मिनट लगते हैं | रोड सेल्स सिर्फ काला और सफ़ेद रंग ही पहचान पाती हैं और वह भी ज्यादा साफ़ नहीं, पर ये अँधेरे में ज्यादा संवेदनशील होती हैं |   फोटोपिगमेंट्स  आपकी आँखों की रोड और कोन, दोनों तरह की सेल्स में मौजूद रसायन होते हैं, जो कि रोशनी के प्रति संवेदनशील होते हैं और आप जो देख रहे होते हैं, उसे एक ऐसी भाषा में बदल देते हैं जिसे कि आपका मस्तिष्क समझ सके | रोड सेल्स में रहोडोपसिन (Rhodopsin)  नामक फोटोपिगमेंट मौजूद होता है, जो कि अच्छी रात्री दृष्टि के लिए काफी महत्वपूर्ण होता है | अँधेरे के अनुकूल आपकी आँखों की ढलने की क्षमता कुछ ऐसी बातों पर भी निर्भर करती है, जो कि आपके नियंत्रण में नहीं होती हैं, जैसे कि आपकी उम्र, आँखों में लगी कोई पुरानी चोट, या फिर आँखों की कोई बीमारी | अँधेरे में देखने के लिए, आपको यह समझना होगा कि कैसे अपनी आँखों की रोड सेल्स को बेहतर तरीके से उपयोग किया जाये और कैसे प्रकाश के स्तर में आये अचानक बदलाव के अनुसार अपनी आँखों को ढाला जाये | रोड सेल्स लाल रंग को पहचान पाने में असमर्थ होती हैं, तो अँधेरे में जाने से पहले 20-30 मिनटों तक लाल रंगत वाला चश्मा पहनने से आप अपने चारों और हो रही गतिविधियों को ज्यादा जल्दी महसूस कर पायेंगे |  लाल रंग के अलावा सभी रंगों को छुपा कर, लाल रंगत वाला चश्मा आपकी आँखों की रोड सेल्स को एक तरह से "अँधेरे" के अनुकूल ढलने में मदद करता है | यह एक आम नुस्खा है जो कि पायलट रात में उड़ान भरने से पहले इस्तेमाल करते हैं, जब उनके पास अँधेरे में बैठ कर अपनी आँखों को अँधेरे के अनुकूल ढालने का समय नहीं होता है | रोशनी के स्त्रोत की तरफ सीधे देखने से आपकी आँखों की पुतलियाँ संकुचित हो जायेंगी, जिसकी वज़ह से आपकी रात्री दृष्टि भी कम हो जायेगी |  आँखों की पुतलियाँ एक कैमरा के अपर्चर भाग (रोशनी के गुजरने के लिए एक भाग) की तरह काम करती हैं, जो कि रोशनी की मात्रा के अनुसर छोटा-बड़ा हो जाता है | जितनी ज्यादा रोशनी होगी, आँखों की पुतलियाँ उतनी ही छोटी हो जायेंगी | और कम रोशनी में आपकी आँखों की पुतलियाँ बड़ी हो जायेंगी, ताकि ज्यादा से ज्यादा रोशनी आपकी आँखों तक पहुँच सके | रोशनी के स्त्रोत की तरफ सीधे देखने से, आपकी आँखों की पुतलियों को कम रोशनी में देखने के अनुकूल होने में और भी ज्यादा समय लगेगा | अगर आप रोशनी के स्त्रोत को देखने से बच नहीं सकते हैं, तो अपनी एक आँख को ढक लें या बंद कर लें, या फिर दूसरी दिशा में देखें, जब तक कि रोशनी खत्म न हो जायें | रात में गाड़ी चलाने हेतु अपनी दृष्टि को सुधारने के लिए गाड़ी में घुसने से पहले कुछ कदम उठायें |  जैसे कि पहले भी बताया गया है, रोशनी के स्त्रोत की तरफ सीधे देखने से बचें | अगर आपकी विपरीत दिशा से कोई गाड़ी तेज़ रोशनी के साथ आ रही हो, तो आप अपनी एक आँख को बंद कर लें, ताकि आपकी दोनों आँखों में "क्षणिक अंधापन" न छा जाये | ऐसा करने से आपकी आँखों को अँधेरे के अनुकूल फिर से ढलने में आसानी होगी | सड़क के जिस तरफ आप गाड़ी चला रहे हों, उसके अनुसार अपनी दाहिने तरफ मौजूद सफ़ेद रेखा को देखें | इससे आप सुरक्षित तरह से गाड़ी चला पायेंगे, अपने चारों और हो रही गतिविधियों को अपनी परिधीय दृष्टि (पेरिफेरल विज़न) से देख सकेंगे, और फिर भी किसी गाड़ी की तेज़ रोशनी को देखने से बच जायेंगे | अपनी गाड़ी की डैश लाइट्स को कम, पर सुरक्षित स्तर पर रखें, ताकि आपको रात में गाड़ी चलाते हुए देखने में आसानी हो | साथ ही गाड़ी के शीशे को "नाईट" सेटिंग पर इस्तेमाल करें | ऐसा करने से आपके पीछे जो वाहन आ रहे होंगे, उनकी रोशनी आपकी आँखों को चकाचौंध नहीं करेगी | अपनी गाड़ी की हेडलाइट्स, वायपर्स और विंडशील्ड को नियमित तौर पर साफ़ करें | रात को गाड़ी चलाते वक़्त, विंड शील्ड पर मौजूद धब्बे तेज़ चौंध के स्त्रोत बन जाते हैं | अपनी गाड़ी का नियमित तौर पर रख-रखाव करायें, जिसमे कि हेडलाइट और फोगलाइट को व्यवस्थित करना भी शामिल है | 1 या 2 डिग्री के बदलाव से भी आपकी गाड़ी की लाइट्स, दूसरे वाहनचालकों को चकाचौंध करने का कारण बन सकती हैं | अँधेरे में देखने का सबसे बेहतर तरीका है कि आप एक गुप अँधेरे वाले कमरे में 20-30 मिनटों तक बैठ जाये, ताकि आपकी आँखे धीरे-धीरे अँधेरे के अनुकूल ढल जायें |  और भी ज्यादा तेज़ी से अँधेरे के अनुकूल होने के लिए, आप एक ऑय मास्क (आँखों को ढकने के लिए) पहन लें, या फिर अपनी आँखों को बंद कर के ढक लें, ताकि किसी अँधेरे वाली जगह में जाने से पहले आपकी आँखें ज्यादा बेहतर तरीके से, और तेज़ी से अँधेरे के अनुकूल ढल जायें | एक समुद्री डाकू जैसा ऑय कवर पहनें | एक आँख को 20-30 मिनटों तक ढकने से, आप अँधेरे वाली जगह में भी उस आँख की मदद से देख पायेंगे, जो कि अँधेरे के अनुकूल हो गयी है | आपकी आँखों में प्राकृतिक तौर पर कुछ अन्ध बिन्दु होते हैं, यानी कि वे स्थान जहाँ से कुछ नहीं दिखता | अगर आप किसी अँधेरे वाली जगह में देखने के लिए अपनी आँखों के केंद्र का इस्तेमाल करेंगे, तो इससे अँधेरे में देखना आपके लिए और भी मुश्किल हो जायेगा |  जब आप किसी अँधेरे वाली जगह में चल रहे हों, तो अपनी आँखों को किसी चीज़ के किनारे पर केन्द्रित करें, या फिर जिस दिशा में आप जा रहे हों, उसके केंद्र से अतिरिक्त किसी दूसरी जगह पर | इससे आपकी परिधीय दृष्टि को आपके चारों और हो रही गतिविधियों, और वहाँ पड़ी वस्तुओं का आकार महसूस करने में ज्यादा आसानी होगी, बजाये अगर आप उन्हें सीधे देखने की कोशिश करेंगे | परिधीय दृष्टि का इस्तेमाल करने से आपकी आँखों की रोड कोशिकायें ज्यादा सक्रीय हो जाती हैं, जो कि अँधेरे में रास्ता ढूँढने, चीजों का आकार पता लगाने और गतिविधियों को महसूस करने में अहम भूमिका निभाती हैं | याद रखें, आपकी रोड कोशिकायें न तो रंग पहचान सकती हैं और न ही साफ़ देखने में सक्षम होती हैं, पर फिर भी अँधेरे में ये ही आपकी मार्गदर्शक होती हैं |  रात में आसमान एक रोशनी का स्त्रोत होता है | खुद को जमीन के ज्यादा से ज्यादा नज़दीक रखने से, रात्री के आसमान या खिड़की से आ रही रोशनी, आपकी आँखों की रोड सेल्स को अँधेरे में ज्यादा बेहतर तरीके से देखने में मदद करेगी | मार्शल आर्ट्स के कुछ रूपों में, छात्रों को जितना हो सके उतना नीचे रहने का निर्देश दिया जाता है, और उन्हें रात्री आसमान से आ रही रोशनी की मदद से छाया-आकृति बना कर, चीजों और अपने दुश्मनों को पहचानना होता है | हालाँकि आपकी आँखों में मौजूद रोड कोशिकायें, प्रकाश के प्रति कोन सेल्स के मुकाबले ज्यादा संवेदनशील होती हैं, पर वे सिर्फ काले और सफ़ेद रंग के बीच में ही फर्क कर पाती हैं, और आपके आसपास रखी चीजों के पीछे मौजूद रोशनी में भेद कर के सिर्फ धुंधले चित्र ही उपलब्ध करा पाती हैं | अपनी आँखों को सख्ती से मीच लें और अपने हाथों की हथेली से अपनी आँखों पर हल्का सा दबाब डालें |.  करीब 5-10 सेकंड तक आँखों की मालिश करने से सामान्य तौर पर दिखने वाला कालापन, कुछ सेकंडों के लिए सफ़ेद हो जाता है | फिर जब सफ़ेद रंग हट जाये और काला रंग वापस आ जाये, तो अपनी आँखों को खोल लें और अब आपकी दृष्टि अँधेरे में ज्यादा बेहतर होगी | अमरीका के विशेष सुरक्षा बल, किसी अँधेरे वाली जगह में जाने के बाद अपनी आँखों को 5-10 सेकंडों तक सख्त मीचने की इस तकनीक का इस्तेमाल करने के लिए जाने जाते हैं | विज्ञान ने इस तकनीक का प्रभावशाली होने का कोई दावा नहीं किया है, पर कुछ लोगों के लिए यह तकनीक मददगार हो सकती है | अगर आप अपनी आँखों के अँधेरे के अनुसार ढलने से पहले ही अँधेरे में चलने की कोशिश करने जा रहें हैं, तो ऐसा सुरक्षित तरीके से ही करें | अपने दोनों पैरों को जमीन पर रखें, बाहें फैला लें और धीरे-धीरे चलें | आसपास सुनाई दे रही आवाजों में हो रहे बदलावों पर ध्यान दें, जो कि किसी दरवाज़े, हॉल के रास्ते या खिड़की की तरफ इशारा कर सकते हैं | इस बात का ध्यान रखें कि आप अपने हाथों और बाहों को हिलाते रहें, ताकि आप किसी पेड़ या खुले हुए दरवाज़े के किनारे से न टकरा जायें | इस विषय पर शोध जारी है, पर नेत्रहीन लोगों के लिए यह निश्चित तौर पर मददगार होगा | नेत्रहीन अपनी जीभ से टक-टक जैसी आवाज़ निकालने की क्षमता विकसित कर रहे हैं, जिसे "फ़्लैश सोनार" का नाम दिया गया है, जो कि उसी तरह काम करता है, जिस तरह से चमगादड़ रात में आवाज़ के सहारे रास्ते में आने वाली रूकावटों से बच जाते हैं |   फ़्लैश सोनार का इस्तेमाल कर के, नेत्रहीन लोग अपने आगे या चारों और रखी चीजों को अँधेरे में भी सफलतापूर्वक ढूंढ लेते हैं | उदाहरण के तौर पर, एक महिला ने इस तकनीक को कर के दिखाया | उस महिला ने अपनी जीभ से टक-टक की आवाज़ निकाल कर अपने आगे मौजूद जगह को टटोला, जब तक कि उसे एक मटका नहीं मिल गया, जिसे किसी दूसरे व्यक्ति ने पकड़ रखा था | कुछ और बार टक-टक की आवाज़ निकालने के बाद उस महिला ने मटके के ढक्कन का आकार और प्रकार भी पहचान लिया | एक दूसरा व्यक्ति जो कि इस तकनीक का विशेषज्ञ माना जाता है, वह बिना देखें ही इस तकनीक के सहारे दुर्गम रास्तों पर भी साइकिल चला लेता है और रास्ते में आने वाली रूकावटों से भी बच जाता है | इस तकनीक के विशेषज्ञों के अनुसार यह एक ऐसी कला है जिसे कोई भी सीख सकता है | अपनी दृष्टि का दिन और रात, दोनों समय ख्याल रखने के लिए आपको एक नेत्ररोग विशेषज्ञ (ophthalmologist or optometrist) से मिलना होगा | ज्यादातर नेत्र चिकित्सक साल में कम से कम एक बार मिलने की सलाह देते हैं, ताकि यह सुनिश्चित किया जा सके कि आपकी दृष्टि में कोई बड़ा बदलाव नहीं आया है |  अगर आप दिन की रोशनी में अच्छी तरह से नहीं देख पा रहे हैं, तो आप रात के अँधेरे में भी अच्छी तरह से नहीं देख पायेंगे | अपने चिकित्सक से मिल कर अपनी रात्री दृष्टि के बारे में परामर्श लें | यह निश्चित कर लें कि अगर आप नज़र का चश्मा पहनते हैं, तो वह आपकी वर्तमान ज़रूरतों को पूरा करता हो | समय के साथ आपकी दृष्टि भी प्राकृतिक तौर पर बदल जाती है, तो इसलिए हो सकता है कि आपको अपना चश्मे के नंबर भी बदलवाना पड़े | अगर आपकी आँखों में पर्याप्त नमी नहीं है, यानी कि अगर वे सूखी हुई हैं, तो अपने डॉक्टर की सलाह लेकर उनका उचित इलाज करायें |  स्वस्थ, नम और तनाव मुक्त आँखें दिन और रात, दोनों में ज्यादा बेहतर तरीके से देख सकती हैं, जबकि थकी और सूखी हुई आँखें कम रोशनी में आसपास हो रही गतिविधियों को आसानी से पहचान नहीं पाती हैं | अपनी आँखों को नम रखें और उन्हें आराम दें | अपनी आँखों को हर कुछ देर में झपकाते रहें, खासकर जब आप किसी स्क्रीन को देख रहे हों, जैसे कि कंप्यूटर, लैपटॉप, रीडर या टीवी | अगर आपको सूखी आँखों की परेशानी है, तो आप नियमित तौर पर सेलाइन (नमकीन) ऑय ड्रॉप्स का इस्तेमाल कर के अपनी आँखों को लाल होने से बचा सकते हैं और उन्हें पर्याप्त नमी भी उपलब्ध करा सकते हैं | या फिर आप अपने नेत्र चिकित्सक से सूखी आँखों का उपचार करने के लिए उचित दवाई ले सकते हैं | ज्यादातर परीक्षणों के दौरान डॉक्टर आपकी रात्री दृष्टि के बारे में नहीं पूछते हैं |  अगर आपको रात्री दृष्टि से सम्बंधित कोई परेशानी है, तो उसके बारे में अपने नेत्र चिकित्सक से बात ज़रूर करें | वैसे ज्यादातर इसका कारण बढ़ती उम्र होता है, पर कई बार इसकी वज़ह आँखों का कोई छुपा हुआ चिकित्सीय दोष भी हो सकता है | आँखों में दिखाई देने वाले बदलावों का कारण कुछ बीमारियाँ या दोष भी हो सकते हैं | उनके उदहारण हैं - मोतियाबिंद (cataracts), माँसपेशियों का क्षरण (macular degeneration), अस्टिगमेटिज्म (astigmatism), ग्लूकोमा (आँखों की मुख्य नस का क्षतिग्रस्त होना), प्रेस्बायोपिया (वृधावस्था के कारण आँखों का कमज़ोर होना) और पास या दूर की दृष्टि का कम होना | अपने नेत्र चिकित्सक से मिल कर इस बारे में जानकारी लें | कुछ बीमारियों और दवाइयों से भी आँखों की दृष्टि कमज़ोर हो सकती है | कुछ रोग जिनकी वज़ह से आँखों में दृश्य बदलाव आ सकते हैं - मधुमेह, माइग्रेन सिरदर्द, संक्रमण, ग्लकोमा, आघात (मस्तिष्क आघात, हृदय आघात आदि), रक्तचाप (ब्लडप्रेशर) में आया अचानक बदलाव, या फिर सहसा लगी कोई गुमचोट (जैसे कि सिर में लगी चोट) | रोगों के साथ-साथ, कुछ ऐसी दवाइयाँ भी होती हैं, जिनके साइड इफ़ेक्ट की वज़ह से आपकी दृष्टि में बदलाव आ सकते हैं |  कुछ दवाइयाँ जिनकी वज़ह से आपकी दृष्टि पर नकारात्मक प्रभाव पड़ सकता है - साइक्लोबेनज़ाप्रिन (cyclobenzaprine) जैसी माँसपेशियों को आराम देने वाली दवाइयाँ, हाइड्रोक्लोरोथायाज़ायड (hydrochlorothiazide) जैसी डाईयूरेटिक्स दवाइयाँ, और दौरा, सिरदर्द और स्वभाव में आये अचानक बदलावों को ठीक करने वाली एक दवा, जिसका नाम है टोपिरामेट (topiramate) | कभी भी अपनी दवाइयों को खुद न बदलें | अगर आपको अपनी आँखों में आये दृश्य बदलावों का कारण कोई दवा लग रही है, तो इसके बारे में अपने चिकित्सक से बात करें | वे आपको दवाई की मात्रा कम करने की सलाह दे सकते हैं या फिर कोई और दवा दे सकते हैं, जो कि आपकी बिमारी से लड़ने में उतनी ही प्रभावी हो, पर आपकी आँखों को कोई नुकसान न पहुँचायें |
अपनी आँखों की रोड सेल्स (rod cells)  का उपयोग करें: लाल रंग वाला चश्मा या गॉगल्स पहनें: रोशनी के किसी भी स्त्रोत को सीधा देखने से बचें: गाड़ी चलाते वक़्त अपनी रात्री दृष्टि सुधारें: अपनी आँखों को प्राकृतिक तौर से अँधेरे के अनुकूल ढलने दें: अपनी परिधीय दृष्टि का इस्तेमाल करें: नीचे झुक कर छाया-आकृति बनायें और रोशनी के विपरीत स्तरों पर गौर फरमायें: कोमलता से अपनी आँखों की मालिश करें: अपनी सभी इन्द्रियों को "देखने" के लिए इस्तेमाल करें: ध्वनि से देखने का अभ्यास करने पर विचार करें: अपने नेत्र चिकित्सक से मिलें: अपनी आँखों को नम रखें: अगर आपको आँखों की कोई ख़ास परेशानी है, तो आप अपने नेत्र चिकित्सक से सलाह ले सकते हैं: आँखों में आये दृश्य बदलावों का कारण कोई छुपा हुआ चिकित्सीय दोष हो सकता है: अपनी दवाइयों पर विचार करें:
https://www.wikihow.com/See-in-the-Dark https://www.wikihow.com/See-in-the-Dark
Enhancing Your Ability to See in the Dark Seeking Medical Attention